
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 706 


4 Ιουνίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ειδικών ορίων ηλικίας διορισμού προσωπι¬ 
κού του Υπουργείου Οικονομίας και Οικονομικών.. 1 

Τροποποίηση της Ζ1-538/27.8.2001 (ΦΕΚ 1152/ 
5.9.2001/τεύχος Β') απόφασης και ορισμός Προέ¬ 
δρου και νέων μελών στην Επιτροπή προστασίας 
των Καταναλωτών των Δημοσίων Επιχειρήσεων και 

Οργανισμών (ΔΕΚΟ). 2 

Κανονισμός αποζημίωσης και αμοιβών Προέδρου, με¬ 
λών και γραμματέα του Δ.Σ. του Εθνικού Κέντρου 
Περιβάλλοντος και Αειφόρου Ανάπτυξης και κανο¬ 
νισμός λοιπών δαπανών και γενικής διαχείρισης 


των πόρων αυτού. 3 

Συμπλήρωση υπουργικών αποφάσεων για δωρεάν χο¬ 
ρήγηση αντιρετροϊκών φαρμάκων. 4 


ΑΠΟΦΑΣΕΙ Σ 

Αριθ. ΔΙΠΠ/Φ. ΗΛ.7669 (1) 

Καθορισμός ειδικών ορίων ηλικίας διορισμού προσωπι¬ 
κού του Υπουργείου Οικονομίας και Οικονομικών. 

ΟΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. Ιΐτου άρθρου 10τουΝ.3051/ 
2002 (ΦΕΚ220/Α720.9.2002). 

2. Το 1025465/538/0001 Α/17.4.2003 έγγραφο του 
Υπουργείου Οικονομίας και Οικονομικών, αποφασίζουμε: 

Καθορίζουμε ανώτατο όριο ηλικίας διορισμού προσω¬ 
πικού του Υπουργείου Οικονομίας και Οικονομικών, ως 
κατωτέρω: 

ΚΛΑΔΟΣ 

ΠΕ Χημικών 40ο έτος. 

Ο κατά τα ανωτέρω καθορισμός ανωτάτου ορίου ηλι¬ 
κίας διορισμού υπαγορεύεται από την ιδιάζουσαφύση και 
τα καθήκοντα του εν λόγω προσωπικού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μάίου 2003 

ο ΥΠΟΥΡΓΟΣ 

Κ. ΣΚΑΝΔΑΛΙΔΗΣ 
-♦- 

Αριθ. Ζ1-242 (2) 

Τροποποίηση της Ζ1-538/27.8.2001 (ΦΕΚ 1152/5.9.2001/ 
τεύχος Β') απόφασης και ορισμός Προέδρου και νέων 
μελών στην Επιτροπή προστασίας των Καταναλωτών 
των Δημοσίων Επιχειρήσεων και Οργανισμών (ΔΕΚΟ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το Νόμο 1558/1985 «Κυβέρνηση και Κυβερνητικά Όρ¬ 
γανα», όπως τροποποιήθηκε και ισχύει σήμερα. 

2. Το Π.Δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚΑ' 165). 

3. Το Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚΑ' 19). 

4. Το Π.Δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός των 
αρμοδιοτήτων της» (ΦΕΚΑ'51). 

5. Το Π.Δ. 195/1997 «Σύσταση Γενικής Γραμματείας Κα¬ 
ταναλωτή και καθορισμός των αρμοδιοτήτων της» (ΦΕΚ 
Α' 156). 

6. Τη 303/5.5.2000 κοινή απόφαση του Πρωθυπουργού 
και Υπουργού Ανάπτυξης «Περί ανάθεσης αρμοδιοτήτων 
στους Υφυπουργούς Ανάπτυξης»(ΦΕΚ Β' 594). 

7. Τις διατάξεις του άρθρου 13 παρ. 1 του Νόμου 
2251/1994 «Προστασίατων Καταναλωτών» (ΦΕΚΑ' 191). 

8. Το Π.Δ. 81/21.3.2002 «Περί συγχωνεύσεως των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ 57 Α'). 

9. Το έγγραφο 737/18.2.2003 της ΚΕΔΚΕ με το οποίο 
προτείνονται οι νέοι εκπρόσωποι στην επιτροπή εις αντι¬ 
κατάσταση των προηγουμένων, αποφασίζουμε: 

Τροποποιούμε την Ζ1 -538/27/8/2001 (ΦΕΚ 1152/ 
5.9.2001/τεύχος Β') απόφαση και ορίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1) Την Γενική Γραμματέα Εμπορίου κα Μαριλίζα Ξενο- 
γιαννακοπούλου ως Πρόεδρο της Επιτροπής Προστα¬ 
σίας των Καταναλωτών τωνΔ.Ε.Κ.Ο. 

2) Τον εκπρόσωπο της Κεντρικής Ένωσης Δήμων και 
Κοινοτήτων Ελλάδας Σίμο Δανιηλίδη, Δήμαρχο Συκεών 
ως μέλος της Επιτροπής ΔΕΚΟ με αναπληρωτή τον Λα- 
δόπουλο Ναθαναήλ, Δήμαρχο Νεάπολης Θεσ/νίκης εις 
αντικατάσταση των προηγουμένων Βασίλη Πιταρά, Αντι- 
δήμαρχο Ν. Φιλαδέλφειας, τακτικό μέλος και Ρούλα Κο¬ 
σμά, Αντιδήμαρχο Ν. Φιλαδέλφειας, ως αναπληρωματικό 
μέλος αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μάΐου 2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ ΧΡ. ΘΕΟΔΩΡΟΥ 

-♦- 

Αριθ. 20352 (3) 

Κανονισμός αποζημίωσης και αμοιβών Προέδρου, μελών 
και γραμματέα του Δ.Σ. του Εθνικού Κέντρου Περι¬ 
βάλλοντος και Αειφόρου Ανάπτυξης και κανονισμός 
λοιπών δαπανών και γενικής διαχείρισης των πόρων 
αυτού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 24 του Ν. 2742/99 «Χωρο¬ 
ταξικός σχεδιασμός και αειφόρος ανάπτυξη και άλλες 
διατάξεις» (Α'207). 

2. Τις διατάξεις της παρ. 2 του άρθρου 9 του Π.Δ. 
325/2000 «Συγκρότηση, οργάνωση και λειτουργία Εθνικού 
Κέντρου Περιβάλλοντος και Αειφόρου Ανάπτυξης» (Α'266). 

3. Τις διατάξεις του άρθρου 29Ατου Ν. 1558/85 «Κυ¬ 
βέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081 /92 (Α' 154) και τρο¬ 
ποποιήθηκε μετηνπαρ. 2ατου άρθρου 1 του Ν. 2469/97 
(Α' 38). 

4. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων Υφυπουργών Οικονομίας και Οικο¬ 
νομικών» (Β 1485). 

5. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας καιΔημοσίων 
Έργων «ανάθεση αρμοδιοτήτων Υπουργού Περιβάλλο¬ 
ντος, Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας καιΔημοσίων Έργων» 
(Β' 1484). 

6. Την 2/συν. 15/26.4.2002 απόφαση του Διοικητικού 
Συμβουλίου του Εθνικού Κέντρου Περιβάλλοντος και Αει¬ 
φόρου Ανάπτυξης. 

7. Το 126/30.4.2002 έγγραφο του Προέδρου του Εθνι¬ 
κού Κέντρου Περιβάλλοντος και Αειφόρου Ανάπτυξης. 

8. Το γεγονός ότι από τις κανονιστικές διατάξεις αυτής 
της απόφασης προκαλείται δαπάνη σε βάρος του Προϋ¬ 
πολογισμού του Εθνικού Κέντρου Περιβάλλοντος και Αει¬ 
φόρου Ανάπτυξης ύψους 42.400 ΕΥΡΩ περίπου ετησίως, 
η οποία κατά το τρέχον έτος περιορίζεται στο ποσό των 
24.800 περίπου. Επίσης προκαλείται ενδεχόμενη δαπάνη 


απότυχόν μετακινήσεις του Προέδρου και των μελώντου 
Δ.Σ. καθώς και του προσωπικού του εν λόγω Κέντρου, η 
οποία εξαρτάται από πραγματικά γεγονότα. Οι ανωτέρω 
δαπάνες θα αντιμετωπισθούν τόσο κατά το τρέχον οικ. 
έτος όσο και τα επόμενα οικ. έτη από τις πιστώσεις του 
προϋπολογισμού του ανωτέρω Κέντρου, αποφασίζουμε: 

I. Εγκρίνεται ο Κανονισμός αποζημίωσης και αμοιβών 
Προέδρου, μελών και Γραμματέα του διοικητικού συμ¬ 
βουλίου του Εθνικού Κέντρου Περιβάλλοντος και Αειφό¬ 
ρου Ανάπτυξης και ο Κανονισμός λοιπών δαπανών και γε¬ 
νικής διαχείρισης των πόρων αυτού, ως ακολούθως: 

«ΚΕΦΑΛΑΙΟ Α' 

Αποζημιώσεις και αμοιβές 

Άρθρο 1 

Αποζημίωση Προέδρου, μελών και 
Γραμματέα Διοικητικού Συμβουλίου 

Η αποζημίωση του Προέδρου και των μελών του Διοι¬ 
κητικού Συμβουλίου (ΔΣ) του Εθνικού Κέντρου Περιβάλ¬ 
λοντος και Αειφόρου Ανάπτυξης καθορίζονται ως ακο¬ 
λούθως: 

- Πρόεδρος ΔΣ, αποζημίωση 235 ευρώ ανά συνεδρίαση 

- Μέλη ΔΣ, 63 ευρώ ανά συνεδρίαση και εφόσον παρί- 
στανται 

- Γραμματεύς ΔΣ, 18 ευρώ για κάθε συνεδρίαση 

Ο μέγιστος αριθμός συνεδριάσεων καθορίζεται σε 4 
ανά μήνα. 

ΚΕΦΑΛΑΙΟ Β' 

Διαχείριση Πόρων, Υλικού και Περιουσίας 

Άρθρο 2 

Πόροι -Έλεγχος- Διαχείριση 

Οι πόροι του Κέντρου είναι όσοι προβλέπονται στο άρ¬ 
θρο 6του Π.Δ. 325/2000, όπωςεκάστοτε ισχύει. 

Η βεβαίωση των εσόδων του Κέντρου πραγματοποιεί¬ 
ται με την έκδοση τιμολογίων, όπου αυτό απαιτείται. Τα τι¬ 
μολόγια εκδίδονται και υπογράφονται από τον εκδότη και 
ελέγχονται και θεωρούνται από τα αρμόδια όργανα. 

Άρθρο 3 

Κατάρτιση και έλεγχος οικονομικών Καταστάσεων 

1. Ο Διευθυντής του Κέντρου καταρτίζει και υποβάλλει 
προς έγκριση στο Δ.Σ τον ετήσιο προϋπολογισμό, απο¬ 
λογισμό και ισολογισμό. 

Ο Προϋπολογισμός συντάσσεται για κάθε ημερολογια¬ 
κό έτος (1η Ιανουάριου - 31 Δεκεμβρίου), τηρούνται λο¬ 
γαριασμοί και βιβλία και συντάσσεται Ισολογισμός και 
Αποτελέσματα για κάθε διαχειριστική χρήση. Για τον 
προσδιορισμό των κατά έτος οικονομικών αποτελεσμά¬ 
των εφαρμόζονται αναλόγως οι διατάξεις του Κώδικα Βι¬ 
βλίων και Στοιχείων (ΚΒΣ) και οι γενικές αρχές και κανό¬ 
νες της λογιστικής επιστήμης. 

Το πρώτο διαχειριστικό έτος αρχίζει από την ημέρα δη¬ 
μοσίευσης του ΠΔ 325/8.12.2000 και λήγει την 31η Δε¬ 
κεμβρίου του ιδίου έτους. 

2. Η ενημέρωση των βιβλίων γίνεται μέσα στις προθε¬ 
σμίες που προβλέπονται από τον ΚΒΣ. Τα βιβλία, τα στοι¬ 
χεία και τα παραστατικά όλων των διαχειριστικών πράξε¬ 
ων τηρούνται όσο χρόνο προβλέπεται από τις ισχύουσες 
εκάστοτε διατάξεις. 

3. Διενεργείται ετήσιος τακτικός έλεγχος από δύο ορ¬ 
κωτούς λογιστές που επιλέγονται από το Δ.Σ από πίνακα 

ορκωτών λογιστών, ο οποίος προτείνεται από το Σώμα 
Ορκωτών λογιστών. 

4. Μέχρι το τέλος Ιουνίου κάθε έτους συντάσσεται από 
τους ορκωτούς λογιστές έκθεση επί της διαχείρισης και 
απολογισμός του διαχειριστικού έτους που έληξε. Οι εκ¬ 
θέσεις υποβάλλονται δια του Διευθυντή του Κέντρου 
στον Υπουργό Περιβάλλοντος Χωροταξίας και Δημοσίων 
Έργων και στον Υπουργό Οικονομίας και Οικονομικών. 

5. Ο Υπουργός Περιβάλλοντος, Χωροταξίας και Δημο¬ 
σίων Έργων και ο Υπουργός Οικονομίας και Οικονομικών 
δύνανται να ζητήσουν οποτεδήποτε έκτακτο έλεγχο της 
οικονομικής διαχείρισης του Κέντρου. 

Άρθρο 4 

Διαχείριση Υλικού και Περιουσίας 

1. Το υλικό του Κέντρου διακρίνεται σε πάγιο και αναλώ¬ 
σιμο. Το πάγιο υπόκειται σε φθορά και απόσβεση. Το ανα¬ 
λώσιμο παρακολουθείται από τις διαδικασίες αποθήκη. 

2. Ένας κεντρικός διαχειριστής υλικού που ανήκει στις 
οικονομικές υπηρεσίες ενημερώνεται και παρακολουθεί 
όλο το πάγιο και αναλώσιμο υλικό του Κέντρου. Συντονί¬ 
ζει και παρακολουθεί την ασφαλή φύλαξη και καλή κατά¬ 
σταση του υλικού και ειδοποιεί έγκαιρα του αρμόδιους 
για την εξάντληση των αποθεμάτων. Ειδικά ως προς το 
υλικό Βιβλιοθήκης η παρακολούθηση γίνεται από ειδικά 
εντεταλμένο μέλος του προσωπικού. 

3. Σε περίπτωση διάλυσης του Κέντρου, η εκκαθάριση 
εκτελείται από αρμόδια Υπηρεσία του Υπουργείου Χωρο¬ 
ταξίας και Δημοσίων Έργων και η περιουσία του Κέντρου 
περιέρχεται σε αυτό. 

Άρθρο 5 

Διαδικασία Δαπανών 

1.0 Προϊστάμενος του τμήματος Οικονομικής Διαχείρι¬ 
σης επιμελείται την πραγματοποίηση και εκκαθάριση των 
δαπανών με έκδοση εντάλματος πληρωμής και επιταγής, 
αφού ελεγχθεί η νομιμότητα της δαπάνης και η ύπαρξη 
διαθεσίμου υπολοίπου στην αντίστοιχη κατηγορία του 
εγκεκριμένου προϋπολογισμού. Την εντολή για την πλη¬ 
ρωμή κάθε δαπάνης δίνει ο Διευθυντής ή εντεταλμένο 
από το Δ.Σ. πρόσωπο. Μικροδαπάνες διοικήσεως και λει¬ 
τουργίας του Κέντρου εκτελούνται με προκαταβολές, 
που εκδίδονται στη διάθεση του Προϊσταμένου του τμή¬ 
ματος Οικονομικής Διαχείρισης και αποδίδεται λογαρια¬ 
σμός εντός μηνός από της εκδόσεως του σχετικού εντάλ¬ 
ματος. Η άκαρπη παρέλευση της προθεσμίας αυτής συ¬ 
νεπάγεται τον καταλογισμό του προκαταβληθέντος 
ποσού σε βάρος του Προϊσταμένου του Τμήματος Οικο¬ 
νομικής Διαχείρισης. 

2. Η ανάληψη, διάθεση ή πραγματοποίηση οποιοσδή¬ 
ποτε δαπάνης γίνεται με την έγγραφη εντολή του Διευθυ¬ 
ντή του Κέντρου. 

3. Τα έσοδα του Κέντρου από οποιαδήποτε πηγή και αν 
προέρχονται πραγματοποιούνται με φροντίδα του Προϊ¬ 
σταμένου του τμήματος Οικονομικής Διαχείρισης. 

ΚΕΦΑΆΑΙΟ Γ 
Δαπάνες Μετακινήσεων 

Άρθρο 6 

Αρμοδιότητα έγκρισης 

Για τις δαπάνες μετακίνησης του Προέδρου και των με¬ 
λών του Δ.Σ καθώς και του προσωπικού του Κέντρου στο 


εσωτερικό και το εξωτερικό για υπηρεσιακούς λόγους 
εφαρμόζονται αναλόγως οι διατάξειςτου Ν. 2685/99 (Α'35). 

ΚΕΦΑΑΑΙΟ Δ' 

Δαπάνες προμήθειας αγαθών και παροχής υπηρεσιών 
Άρθρο 7 

Όροι σύναψης και εφαρμοστέο δίκαιο 

1. Το Κέντρο μπορεί να συνάπτει συμβάσεις για την πα¬ 
ροχή υπηρεσιών και την προμήθεια αγαθών για την εξυ¬ 
πηρέτηση των σκοπών και της λειτουργίας του. 

2. Για την κατάρτιση των ως άνω συμβάσεων θα πρέπει 
να υπάρχει σχετική πίστωση στον ετήσιο προϋπολογισμό. 

3. Η σύναψη, οι όροι και η εκτέλεση των συμβάσεων αυ¬ 
τών διέπονται αποκλειστικά από τις εκάστοτε διατάξεις 
του Κοινοτικού δικαίου, τα νομοθετήματα προσαρμογής 
της ελληνικής νομοθεσίας προς το Κοινοτικό δίκαιο και 
συμπληρωματικά από τον παρόντα Κανονισμό και τη σχε¬ 
τική διακήρυξη. 

4. Οι προμήθειες διενεργούνται είτε με διαγωνισμό είτε 
με απευθείας ανάθεση. Οι διαγωνισμοί διακρίνονται σε 
πρόχειρους, ανοικτούς και κλειστούς. 

5. Πρόχειρος είναι ο διαγωνισμός που γίνεται με συνο¬ 
πτική διαδικασία, που δεν απαιτεί προκήρυξη αλλά συ¬ 
γκέντρωση τουλάχιστον τριών προσφορών με βάση σα¬ 
φείς τεχνικές προδιαγραφές και λοιπούς όρους. Πρόχει¬ 
ρος διαγωνισμός διενεργείται για προμήθειες που το 
ύψος της δαπάνης τους είναι ανώτερο από 12.000 ευρώ 
και δεν υπερβαίνει τις 23.400 ευρώ. 

6. Για τους ανοικτούς και κλειστούς διαγωνισμούς 
εφαρμόζονται οι διατάξειςτου Κοινοτικού δικαίου, όπως 
ισχύουν κάθε φορά. 

7. Η απευθείας ανάθεση επιτρέπεται μετά από απόφα¬ 
ση του Διευθυντού για προμήθειες έως 12.000 ευρώ. 

8. Σε όλες τις περιπτώσεις διαγωνισμών πληντων δι’ απ' 
ευθείας αναθέσεως, συ στήνεται τριμελής επιτροπή απο- 
τελούμενη από τους: 

• Υπεύθυνο έργου 

• Υπεύθυνο Προμηθειών 

• Προϊστάμενο Τμήματος Οικονομικής Διαχείρισης 

Το πόρισμα της ως άνω επιτροπής υποβάλλεται στον Δι¬ 
ευθυντή. 

9. Αρμόδια όργανα για την κατακύρωση των διαγωνι¬ 
σμών είναι: 

1. Το Δ.Σ για προμήθειες άνω των 23.400 ευρώ μετά από 
εισήγηση του Διευθυντή του Κέντρου. Τα πρακτικά της 
Επιτροπής Προμηθειών με όλο το σχετικό φάκελο υπο¬ 
βάλλονται στο Δ.Σ, το οποίο και αποφασίζει σχετικά πα¬ 
ρέχοντας και εξουσιοδότηση για την υπογραφή της σχε¬ 
τικής σύμβασης. 

2. Ο Διευθυντής για προμήθειες μέχρι 23.400 ευρώ με¬ 
τά από εισήγηση της τριμελούς επιτροπής. 

3. Γ ια προμήθειες μέχρι 3000 ευρώ ο Διευθυντής δύνα- 
ται με απόφαση του ΔΣ να εκχωρήσει την αρμοδιότητα 
έγκρισης στον Προϊστάμενο του Τμήματος Οικονομικής 
Διαχείρισης. 

Άρθρο 8 

Τελικές Διατάξεις 

Κάθε περίπτωση που δεν καταλαμβάνεται από τη νομο¬ 
θεσία ή τον παρόντα Κανονισμό, ρυθμίζεται με απόφαση 
του Δ.Σ.». 

II. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαΐου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

Γ. ΦΛΩΡΙΔΗΣ ΡΟΔΟΥΛΑ ΖΗΣΗ 

-♦- 

Αριθ.ΥΙ/Γ.Π. 49851 (4) 

Συμπλήρωση υπουργικών αποφάσεων για δωρεάν 
χορήγηση αντιρετροϊκών φαρμάκων. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1) Τις διατάξεις των παρ. 2 και 3 του άρθρου 34 του Ν. 
2676/1988 (ΑΊ/99). 

2) Την 3418/9.7.2002 κοινή απόφαση του Πρωθυπουρ¬ 
γού καιτου Υπουργού Υγείας και Πρόνοιας «Ανάθεση αρ¬ 
μοδιοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή και Δημήτριο Θάνο» (Β' 
861). 

3) Την 80088/31.10.2001 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων Ροβέρτο 
Σπυρόπουλο και Ελευθέριο Τζιόλα» (Β' 1485). 

4) Την 7/οικ. 1088/16.6.99 κοινή απόφαση των Υπουρ¬ 
γών Εργασίας και Κοινωνικών Ασφαλίσεων και Υγείας και 


Πρόνοιας «χορήγηση αντιρετροϊκών φαρμάκων σε θετι¬ 
κούς ΗIV ασθενείς ασφαλισμένους ασφαλιστικών οργανι¬ 
σμών αρμοδιότητας Γ.Γ.Κ.Α. και του Δημοσίου από τα 
φαρμακεία των κρατικών νοσοκομείων» ( Β' 1290). 

5) Την ανάγκη εξασφάλισης του απορρήτου, όσον αφο¬ 
ρά τους Ηΐν θετικούς ασθενείς και παράλληλα τη διατή¬ 
ρηση του επιδημιολογικού ελέγχου της νόσου. 

6) Το γεγονός ότι με την απόφαση αυτή δενπροκαλείται 
δαπάνη σε βάρος του κρατικού προϋπολογισμού, ούτε 
στους προϋπολογισμούς των ασφαλιστικών οργανισμών, 
αποφασίζουμε: 

Ο κατάλογος των αντιρετροϊκών φαρμάκων, που ανα- 
φέρονταιστις 7/οικ, 1088/16/6/99 (Β' 1290), 7/οικ. 1122/ 
25/6/99 (Β' 1411), 7/732/12/6/2000 (Β'732) και 7/1023/20/ 
6/01 (Β' 796) κοινές υπουργικές αποφάσεις και αφορά τη 
δωρεάν χορήγηση αντιρετροϊκών φαρμάκων σε εξωτερι¬ 
κούς ΗIV θετικούς ασθενείς ασφαλισμένους σε οργανι¬ 
σμούς αρμοδιότητας Γ.Γ.Κ.Α. καιτου Δημοσίου, από τα 
φαρμακεία των κρατικών νοσοκομείων, συμπληρώνεται 
με το παρακάτω ιδιοσκεύασμα: 

ΔΡΑΣΤΙΚΗ ΟΥΣΙΑ ΙΔΙΟΣΚΕΥΑΣΜΑ 

ΙΑΜίνυϋΙΝΕ ΕΡΜΒΕ. Ο. 

ΤΑΒΙ_ ΡΕ 30 X 300 ΜΟ 
0Ι_ΑΧ05ΜΙΤΗΚΙ_ΙΝΕ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 2003 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΑΣΦΑΛΙΣΕΩΝ ΥΓΕΙΑΣ ΚΑΙ ΠΡΟΝΟΙΑΣ 

ΡΟΒ. ΣΠΥΡΟΠΟΥΛΟΣ ΕΚΤ. ΝΑΣΙΩΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




